Diari Oficial de la Generalitat Valenciana


Sumari del DOGV 3520, del 18-06-1999 (1999/5794)

ORDRE d'11 de juny de 1999, del conseller d'Agricultura, Pesca i Alimentació, per la qual es regulen els preus públics per la venda de vi i productes vitivinícoles.
--------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1999/06/11/(1)/dof/vci/html**

### Dades del document

Número de DOGV
:   3520

Data del DOGV
:   18-06-1999

Secció del DOGV
:   I. DISPOSICIONS GENERALS

Número del document
:   1999/5794


Data del document
:   11-06-1999

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * vi
    * legislació
    * llista de preus
    * viticultura
    * preu autoritzat

ORDRE d'11 de juny de 1999, del conseller d'Agricultura, Pesca i Alimentació, per la qual es regulen els preus públics per la venda de vi i productes vitivinícoles. [1999/M5794]
  
El Servei de Viticultura i Enologia té com una de les seues finalitats l'estudi i experimentació de productes derivats del raïm, principalment vins i vinagres, els sobrants dels quals poden destinar-se a la venda pública.
  
El Decret 73/1991, de 13 de maig, del Consell de la Generalitat Valenciana, estableix el règim general aplicable als preus públics de la Generalitat Valenciana, així com el procediment de fixació i aprovació de les quanties d'aquests.
  
D'altra banda, el Decret 227/1991, de 9 de desembre, del Consell de la Generalitat Valenciana, en la redacció donada per la disposició addicional sisena de la Llei 12/1997, de 23 de desembre, de Taxes de la Generalitat Valenciana, estableix la relació de béns, serveis i activitats susceptibles de ser retribuïts mitjançant preus públics, entre els quals es troba la venda de productes agrícoles i vi per part d'aquesta conselleria.
  
Per tot això, a tenor del que s'estableix en l'article 35.e) de la Llei 5/1983, de 30 de desembre, de Govern Valencià, i l'article 3.2 del Decret 73/1991, del Consell de la Generalitat Valenciana, amb l'elaboració prèvia de la memòria economicofinancera per la qual es conclou que els preus proposats cobreixen el cost de l'entrega dels béns que amb aquells es remuneren, i a la vista de l'informe favorable de la Direcció General de Tributs i Patrimoni de la Conselleria d'Economia, Hisenda i Administració Pública,
  
ORDENE
  
Article 1. Objecte
  
Aquesta ordre té per objecte la regulació del règim jurídic aplicable als preus públics que ha de percebre la Conselleria d'Agricultura, Pesca i Alimentació per la venda de productes vitivinícoles a què es refereix l'article 4 d'aquesta ordre.
  
Article 2. Pressupost de pagament
  
Constitueix el pressupost de pagament dels preus públics objecte d'aquesta ordre l'adquisició mitjançant preu dels productes a què al·ludeix l'article anterior.
  
Article 3. Obligats al pagament
  
Són subjectes obligats al pagament dels preus públics regulats en aquesta ordre els adquirents dels productes vitivinícoles relacionats en l'article 4 d'aquesta ordre.
  
Article 4. Quanties
  
1. Els preus públics objecte d'aquesta ordre s'exigiran de conformitat amb el que es disposa en el quadre de tarifes següent:
  
Producte Preu (IVA exclòs)
  
 Pessetes Euros
  
Vins joves (blancs, rosats i negres) 302 1,82
  
Vins fermentats en barril de roure 431 2,59
  
Vins de maceració carbònica 431 2,59
  
Vins d'envelliment 517 3,11
  
Vins de reserva 690 4,14
  
Vins especials 690 4,14
  
Vinagres 517 3,11
  
2. Als preus públics a què es refereix l'apartat anterior s'aplicarà el tipus de l'impost del valor afegit vigent en el moment d'efectuar-se la venda dels productes.
  
3. Mentre no es dispose dels mitjans tècnics necessaris per a efectuar el pagament en euros dels preus públics a què es refereix l'apartat 1 d'aquest article, el pagament d'aquests es farà únicament en pessetes.
  
Article 5. Exigibilitat i pagament
  
L'obligació de pagament dels preus regulats en aquesta ordre naixerà quan s'adquirisquen els productes a què al·ludeix l'article anterior.
  
No obstant això, en el supòsit de comandes per correu, telèfon o per qualsevol altre mitjà de comunicació, el preu s'exigirà per endavant, quan es formule la sol·licitud corresponent. Amb aquesta finalitat es requerirà acreditar el pagament anticipat abans de l'entrega dels productes.
  
Disposició final
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 11 de juny de 1999
  
El conseller d'Agricultura, Pesca i Alimentació,


Còpia Permalink ELI